На основу члана 4. став 8, члана 5. став 10, члана 6. став 5, члана 7. став 3, члана 9. став 5, члана 10. став 8. и члана 12. став 3. Закона о електронском фактурисању („Службени гласник РС”, бр. 44/21, 129/21 и 138/22),

Министар финансија доноси

**ПРАВИЛНИК**

**о електронском фактурисању**

"Службени гласник РС", бр. 47 од 8. јуна 2023, 116 од 26. децембра 2023, 65 од 2. августа 2024, 73 од 30. августа 2024, 101 од 20. децембра 2024, 107 од 30. децембра 2024, 56 од 27. јуна 2025.

I. УВОДНА ОДРЕДБА

Члан 1.

Овим правилником ближе се уређују одређена питања, односно решења из Закона о електронском фактурисању („Службени гласник РС”, бр. 44/21, **129/21,\***  **138/22, 92/23 и 94/24\*\*\***  – у даљем тексту: Закон), а нарочито:

1) начин и поступак регистровања за приступ систему електронских фактура;

2) начин приступања и коришћења система електронских фактура;

**2a) начин исказивања података о статусу субјекта и усклађивање статуса субјекта у систему електронских фактура;\*\*\***

**2б) садржина листе царинских декларација у систему електронских фактура;\*\*\*\***

3) начин примене стандарда електронског фактурисања;

4) минимални садржај електронске фактуре неопходан за њено процесуирање кроз систем, случајеви у којима поједини елементи електронске фактуре могу бити изостављени, случајеви у којима је предвиђена обавеза исказивања додатних елемената, на основу других прописа којима се уређује издавање одређених врста фактура и форма и начин доставе пратеће и друге документације кроз систем електронских фактура (у даљем тексту: елементи електронске фактуре и прилози електронској фактури);

5) начин и поступак електронског евидентирања обрачуна пореза на додату вредност**и корекције обрачуна пореза на додату вредност\*\***  у систему електронских фактура;

**5а) начин и поступак електронског евидентирања претходног пореза и корекције претходног пореза у систему електронских фактура;\*\* \*\***

6) поступање у случају наступања привременог прекида у раду система електронских фактура;

7) коришћење података **доступних у систему\*\***  електронских фактура;

8) начин поступања Централног информационог посредника**;\***

**9) садржина листе корисника система електронских фактура, услови за брисање са листе корисника система електронских фактура, као и начин и поступак брисања са листе корисника система електронских фактура.\***

\*Службени гласник РС, број 116/2023

\*\*Службени гласник РС, број 65/2024

\*\*\*Службени гласник РС, број 101/2024

\*\*\*\*Службени гласник РС, број 107/2024

II. НАЧИН И ПОСТУПАК РЕГИСТРОВАЊА ЗА ПРИСТУП СИСТЕМУ ЕЛЕКТРОНСКИХ ФАКТУРА

Члан 2.

Правно лице, предузетник и друго физичко лице које има обавезу, односно које се определило да користи систем електронских фактура у складу са Законом региструје се за приступ систему електронских фактура (у даљем тексту: субјект регистрације).

Регистровање за приступ систему електронских фактура (у даљем тексту: регистровање) врши се преко одговарајућег веб интерфејса (у даљем тексту: интерфејс за регистровање), који је саставни део система електронских фактура.

Регистровање је могуће само за субјекте регистрације који поседују порески идентификациони број (у даљем тексту: ПИБ) у складу са законом.

**Изузетно од става 2. овог члана, уколико је претходно спроведено брисање са листе корисника система електронских фактура, поновно регистровање врши се на захтев који субјект регистрације подноси Централном информационом посреднику, уз навођење матичног броја, ПИБ-а и јединственог броја корисника јавних средстава (у даљем тексту: ЈБКЈС) уколико је субјекту регистрације додељен ЈБКЈС, осим ако овим правилником није друкчије прописано.\*\***

Регистровање врши законски заступник субјекта регистрације, порески пуномоћник страног лица субјекта регистрације одређен у складу са Законом о порезу на додату вредност („Службени гласник РС”, бр. 84/04, 86/04 – исправка, 61/05, 61/07, 93/12, 108/13, 68/14 – др. закон, 142/14, 83/15, 108/16, 113/17, 30/18, 72/19, **153/20, 138/22 и 94/24\***  – у даљем тексту: ЗПДВ), односно субјект регистрације лично у случају када је субјект регистрације предузетник и друго физичко лице.

\*Службени гласник РС, број 101/2024

\*\*Службени гласник РС, број 107/2024

Члан 3.

Идентитет физичког лица које користи интерфејс за регистровање утврђује се путем Портала за електронску идентификацију уз примену шеме електронске идентификације високог нивоа поузданости.

Провера ПИБ-а врши се на основу података из Јединственог регистра пореских обвезника, а провера статуса законског заступника субјекта регистрације на основу података из одговарајућег регистра који садржи податке о законским заступницима одређеног типа субјекта регистрације.

Члан 4.

У интерфејс за регистровање уносе се основни идентификациони подаци о субјекту регистрације, и то:

1) тип субјекта регистрације;

2) идентификациони број субјекта регистрације.

Унос податка о типу субјекта регистрације из става 1. тачка 1) овог члана врши се одабиром једног од понуђених типова из падајуће листе типова субјеката регистрације, и то:

1) привредно друштво;

2) предузетник;

3) удружење;

4) стечајна маса;

5) фондација/задужбина;

6) спортско удружење;

7) комора;

8) корисник јавних средстава;

9) друго.

Идентификациони број субјекта регистрације из става 1. тачка 2) овог члана је број који одговара одређеном типу субјекта регистрације, и то:

1) матични број привредног субјекта уписан у Регистар привредних субјеката Агенције за привредне регистре за одабрано привредно друштво, предузетника, удружење, стечајну масу, фондацију/задужбину, спортско удружење или комору;

2) ПИБ за одабран тип субјекта регистрације „друго”;

3)  **ЈБКЈС\***  за одабраног корисника јавних средстава, осим корисника јавних средстава који припада типу осам корисника јавних средстава у складу са прописима којима се уређује буџетски систем.

\*Службени гласник РС, број 107/2024

Члан 5.

Лице које постане субјект јавног сектора, односно субјект приватног сектора региструје се по аутоматизму, уколико се пре аутоматске регистрације није регистровало у систем електронских фактура.

Члан 6.

Субјект регистрације постаје корисник система електронских фактура даном регистрације.

III. НАЧИН ПРИСТУПАЊА И КОРИШЋЕЊА СИСТЕМА ЕЛЕКТРОНСКИХ ФАКТУРА

Члан 7.

Корисник система електронских фактура може да приступи и користи систем електронских фактура непосредно, односно преко информационог посредника у складу са Законом и овим правилником.

Члан 8.

Ако се корисник система електронских фактура определи за непосредно приступање и коришћење система електронских фактура, корисник система електронских фактура може:

1) креирати податке за аутентикацију приступа и коришћења путем апликативног интерфејса;

2) одредити овлашћена лица за приступ и коришћење путем корисничког интерфејса.

За корисника система електронских фактура из става 1. овог члана омогућена су два техничка решења за приступање и коришћење система електронских фактура, и то:

1) путем корисничког интерфејса, када овлашћено лице путем интернет претраживача може да врши креирање и издавање електронских фактура и/или прихватање и одбијање електронских фактура и електронско евидентирање**\***  пореза на додату вредност (у даљем тексту: ПДВ) у име корисника система електронских фактура у оквиру својих овлашћења;

2) путем апликативног интерфејса (енг. API – Application Programming Interface) који омогућава повезивање са софтверским системом корисника система електронских фактура и вршење радњи наведених у тачки 1) овог става.

\*Службени гласник РС, број 73/2024

Члан 9.

Ако се корисник система електронских фактура определи за приступање и коришћење система електронских фактура преко информационог посредника, корисник система електронских фактура преко одговарајуће опције корисничког интерфејса:

1) врши одабир информационог посредника из падајуће листе информационих посредника, са којим је претходно закључио уговор у складу са Законом;

2) опредељује се да ли ће издате и примљене електронске фактуре чувати у систему информационог посредника или у систему електронских фактура, ако је корисник система електронских фактура субјект приватног сектора.

Информациони посредник из става 1. овог члана прихвата одабир корисника система електронских фактура и кориснику система електронских фактура омогућава да коришћењем његовог техничког решења приступи и користи систем електронских фактура.

Корисник система електронских фактура не може истовремено имати више од једног информационог посредника.

Корисник система електронских фактура из става 1. овог члана може да промени опредељење у вези са приступањем и коришћењем система електронских фактура и да се определи за непосредан приступ и коришћење система електронских фактура.

Kорисник система електронских фактура из става 2. овог члана може вршити увид у издате и примљене електронске фактуре и непосредним приступом систему.

**Члан 9а\***

**У систему електронских фактура корисник система електронских фактура\***  **опредељује статус субјекта у Законом прописаном року,\*\*  и то:\***

**1) обвезник ПДВ, ако је субјект обвезник ПДВ у складу са ЗПДВ;\***

**2) није обвезник ПДВ, ако субјект није обвезник ПДВ у складу са ЗПДВ.\***

**Субјект из става 1. тачка 1) овог члана\***  **исказује податак о датуму отпочињања ПДВ активности и\*\***  **опредељује порески период за који подноси пореску пријаву ПДВ у складу са ЗПДВ, и то:\***

**1) календарски месец;\***

**2) календарско тромесечје.\***

**Ако више корисника система електронских фактура послује под истим ПИБ-ом, законски заступник пореског обвезника обавештава Централног информационог посредника који од тих корисника може да определи статус субјекта из става 1. овог члана.\***

**Ако дође до промене статуса субјекта из става 1. овог члана, односно промене пореског периода из става 2. овог члана, корисник система електронских фактура усклађује статус субјекта\***  **у Законом прописаном року\*\* .\***

**Податак о датуму отпочињања ПДВ активности из става 2. овог члана је податак о датуму отпочињања ПДВ активности у складу са ЗПДВ, а ако је обвезник ПДВ више пута отпочињао ПДВ активност, податак о датуму отпочињања ПДВ активности је податак о последњем датуму отпочињања ПДВ активности.\*\***

\*Службени гласник РС, број 65/2024

\*\*Службени гласник РС, број 101/2024

**Члан 9б\***

**Листа царинских декларација сачињава се у систему електронских фактура аутоматски, на основу царинских декларација и друге документације која се односи на царињење увезених, односно допремљених добара стављених у слободан промет у складу са царинским прописима (у даљем тексту: листа царинских декларација).\***

**Листа царинских декларација омогућава кориснику система електронских фактура увид у податке из царинских декларација и податке који се односе на царињење добара из става 1. овог члана.\***

**Листа царинских декларација садржи податке о:\***

**1) години;\***

**2) шифри царинске испоставе којој је поднета јединствена царинска исправа (декларација);\***

**3) врсти исправе;\***

**4) броју царинског рачуна;\***

**5) броју јединствене царинске исправе (декларације);\***

**6) ПИБ-у подносиоца декларације;\***

**7) дажбинама;\***

**8) датуму прихватања декларације,\***

**9) датуму информације о царињењу;\***

**10) датуму последње верзије царинске декларације;\***

**11) укупном броју наименовања по декларацији.\***

**Кориснику система електронских фактура омогућен је и увид у податке о појединачном увозу, односно допремању добара из става 1. овог члана, по целинама:\***

**1) подаци о увозу, односно допремању;\***

**2) обрачун дажбина;\***

**3) евиденција плаћања.\***

**Подаци о увозу, односно допремању из става 4. тачка 1) овог члана односе се нарочито на број јединствене царинске исправе (декларације), датум информације о царињењу, датум прихватања декларације, верзију, статус и датум последње верзије декларације, ПИБ примаоца и ПИБ подносиоца декларације.\***

**Подаци о обрачуну дажбина из става 4. тачка 2) овог члана односе се нарочито на број рачуна, врсту исправе, врсту и износ дажбине (ПДВ, акциза и др.), укупан износ дажбина и укупан износ ПДВ.\***

**Евиденција плаћања из става 4. тачка 3) овог члана односи се на број јединствене царинске исправе (декларације), ПИБ уплатиоца, датум уплате, износ уплате, износ плаћеног ПДВ, износ укупно плаћеног ПДВ, преостала задужења – ПДВ, преостала задужења – остале дажбине и укупна преостала задужења.\***

\*Службени гласник РС, број 107/2024

IV. НАЧИН ПРИМЕНЕ СТАНДАРДА ЕЛЕКТРОНСКОГ ФАКТУРИСАЊА

Члан 10.

Српски стандард електронског фактурисања (SRPS EN 16931-1:2019/A2:2020) у смислу члана 6. став 1. Закона заснован је на европском стандарду електронског фактурисања (EN 16931-1:2017+A1:2019/AC:2020) који је хармонизован са Директивом Европске уније бр. 2014/55/ЕУ од 16. априла 2014. године о електронском фактурисању у јавним набавкама и подразумевa формат фактура заснован на UBL (енг. UBL – Universal Business Language) структури, а утврђен од стране Института за стандардизацију Србије.

Европски стандард електронског фактурисања утврђује Европски комитет за стандардизацију на захтев Европске комисије.

У смислу прописа о електронском фактурисању примењује се српски стандард електронског фактурисања из става 1. овог члана.

У случају измене српског стандарда електронског фактурисања из става 1. овог члана, датум почетка примене измене овог стандарда за сврху примене прописа о електронском фактурисању утврђује се овим правилником.

V. ЕЛЕМЕНТИ ЕЛЕКТРОНСКЕ ФАКТУРЕ И ПРИЛОЗИ ЕЛЕКТРОНСКОЈ ФАКТУРИ

Члан 11.

Систем електронских фактура процесуира електронску фактуру, и то:

1) фактуру;

2) авансну фактуру;

3) документ о повећању;

4) документ о смањењу.

Фактуром, у смислу става 1. тачка 1) овог члана, сматра се фактура која се издаје:

1) по основу извршеног промета добара, односно услуга;

2) за услуге из члана 16. тачка 2а) ЗПДВ пре пријема аванса и извршеног промета, односно после пријема аванса, а пре извршеног промета;

3) захтев за исплату ка субјекту јавног сектора из члана 3. став 1. **тач. 2), 4) и 5)\***  Закона;

4) други захтев за исплату, независно од тога да ли по основу захтева за исплату постоји обавеза издавања електронске фактуре у складу са Законом или ова обавеза Законом није прописана.

Захтевом за исплату из става 2. тачка 3) овог члана сматра се захтев за исплату на основу којег долази до преноса новчаних средстава подносиоцу захтева, у складу са прописима којима се уређују облигациони односи (нпр. захтев за исплату накнаде штете, уговорне казне, средстава обезбеђења, камате за неблаговремено плаћање, пренос вишенаменских вредносних ваучера и др.).

Авансном фактуром, у смислу става 1. тачка 2) овог члана, сматра се фактура која се издаје по основу примљеног аванса за будући промет добара, односно услуга.

Авансом у смислу става 4. овог члана не сматрају се новчана средства примљена на дан извршеног промета, односно после извршеног промета.

Документом о повећању, у смислу става 1. тачка 3) овог члана, сматра се документ који се издаје по основу повећања накнаде, односно основице за обрачунавање ПДВ (у даљем тексту: основица) за извршени промет добара, односно услуга у складу са ЗПДВ.

Документом о смањењу, у смислу става 1. тачка 4) овог члана, сматра се документ који се издаје по основу смањења накнаде, односно основице за извршени промет добара, односно услуга, укључујући и документ који се издаје по основу смањења аванса, у складу са ЗПДВ.

\*Службени гласник РС, број 107/2024

Члан 12.

Систем електронских фактура процесуира електронску фактуру која минимално садржи:

1) назив, адресу и ПИБ издаваоца, као и ЈБКЈС издаваоца уколико је издавалац корисник јавних средстава, осим корисника јавних средстава који припада типу осам корисника јавних средстава у складу са прописима којима се уређује буџетски систем;

2) назив, адресу и ПИБ примаоца, као и ЈБКЈС примаоца уколико је прималац корисник јавних средстава, осим корисника јавних средстава који припада типу осам корисника јавних средстава у складу са прописима којима се уређује буџетски систем;

3) редни број и датум издавања електронске фактуре;

4) пореску категорију;

5) датум авансне уплате, уколико се ради о авансној фактури, односно датум промета добара, односно услуга, уколико се ради о електронској фактури за извршени промет добара, односно услуга;

6) дан настанка пореске обавезе у складу са ЗПДВ;

7) шифру, односно назив добра или услуге, количину и јединицу мере за испоручена добра или обим пружених услуга за сваку ставку електронске фактуре, односно опис захтева за исплату;

8) јединичну цену добра, односно услуге;

9) изнoс oснoвицe;

10) пoрeску стoпу ПДВ;

11) изнoс ПДВ кojи je oбрaчунaт нa oснoвицу;

12) износ авансне уплате **и основ за авансну уплату\*** , уколико се ради о авансној фактури;

13) износ накнаде у случају када се не обрачунава ПДВ;

14) укупaн изнoс;

**14а) шифру за примену одређене пореске категорије;\*\* \*\***

15)  број одлуке, односно потврде надлежног органа ако се на основу одлуке, односно потврде остварује пореско ослобођење;

16) нaпoмeну дa сe зa прoмeт дoбaрa и услугa примeњуje систeм нaплaтe;

17) број документа који претходи издавању електронске фактуре (оквирни споразум, уговор, наруџбеница, понуда и др.), у случају када се електронска фактура издаје субјекту јавног сектора.

Електронска фактура за извршени промет добара, односно услуга, за који је у потпуности или делимично извршено авансно плаћање, садржи и редни број и датум авансне фактуре, као и податке о износу за који се по основу аванса умањује износ накнаде, основице и ПДВ за извршени промет добара, односно услуга.

Податак о јединичној цени добра, односно услуге у ставкама електронске фактуре може бити исказан са више од две децимале, док подаци о осталим износима могу бити исказани са највише две децимале.

Подаци из става 3. овог члана исказују се у динарима, осим у случају када се наплата врши у страној валути када се подаци исказују у валути у којој се врши наплата.

Ако се наплата врши у страној валути, подаци о укупном износу накнаде (за трансакцију за коју не постоји обавеза обрачунавања ПДВ), основице и ПДВ исказују се и у динарима.

\*Службени гласник РС, број 116/2023

\*\*Службени гласник РС, број 65/2024

Члан 13.

Пореске категорије из члана 12. став 1. тачка 4) овог правилника у електронској фактури означавају се словним ознакама којима се одређује ПДВ третман трансакције, односно чијом се употребом омогућава тачно исказивање укупног износа трансакције за коју се издаје електронска фактура.

Словне ознаке пореских категорија из става 1. овог члана су:

**1) S20 – Стандардно обрачунавање ПДВ по стопи од 20%;\***

**2) S10 – Стандардно обрачунавање ПДВ по стопи од 10%;\***

**2а) AE20 – Обрнуто обрачунавање ПДВ по стопи од 20%;\***

**2б) AE10 – Обрнуто обрачунавање ПДВ по стопи од 10%;\***

3) Z – Пореско ослобођење са правом на одбитак претходног пореза;

4) E – Пореско ослобођење без права на одбитак претходног пореза;

5) R – Изузимање од ПДВ;

6) O – Није предмет опорезивања ПДВ;

7) OE – Није предмет опорезивања ПДВ 2;

8) SS – Посебни поступци опорезивања;

9) N – Анулирање.

*Брисан је ранији став 3. (види члан 4. Правилника - 65/2024-43)*

У електронској фактури могу да се искажу подаци о**различитим\***  трансакцијама које имају различите пореске категорије, а у оквиру једне пореске категорије подаци о трансакцијама које имају највише једну шифру из члана 12. став 1. **тачка 14а)\***  овог правилника.

**Изузетно од става 3. овог члана, у електронској фактури која се издаје за промет објеката, економски дељивих целина у оквиру тих објеката и власничких удела на тим добрима одређених прописима којима се уређује ПДВ (у даљем тексту: грађевински објекти), независно од тога да ли постоји обавеза обрачунавања ПДВ, стопе ПДВ по којој се обрачунава ПДВ и да ли је порески дужник испоручилац или прималац добара у складу са ЗПДВ, не могу се исказати подаци о другим трансакцијама.\***

**Aко се издаје електронска фактура са пореским категоријама које су означене словним ознакама из става 2. тач. 1) и 2) овог члана, издавалац електронске фактуре који врши први пренос права располагања на новоизграђеним грађевинским објектима, економски дељивим целинама у оквиру тих објеката и власничким уделима на тим добрима одређених прописима којима се уређује ПДВ (у даљем тексту: први пренос права располагања на новоизграђеним грађевинским објектима) уноси податак о шифри за примену пореске категорије.\***

**Ако се издаје електронска фактура са пореским категоријама које су означене словним ознакама из става 2. тач. 2а)–9) овог члана, издавалац електронске фактуре уноси податак о шифри за примену пореске категорије.\***

**Шифре за примену пореских категорија из ст. 5. и 6. овог члана одређене су интерним техничким упутством које се објављује на интернет страници Министарства финансија и које садржи техничка објашњења за рад у систему.\***

**Ако се издаје електронска фактура са одговарајућом пореском категоријом, износ који се не наплаћује (у новцу, добрима, односно услугама) исказује се употребом пореске категорије N уз унос податка о шифри за примену те пореске категорије (нпр. за промет за који постоји обавеза плаћања пореза по одбитку у складу са законом).\*\***

\*Службени гласник РС, број 65/2024

\*\*Службени гласник РС, број 107/2024

Члан 14.

Уколико електронска фактура представља документ о повећању, односно смањењу, као тип документа који се нужно везује за једну или више других електронских фактура, других рачуна, односно једне авансне фактуре или једног авансног рачуна, та електронска фактура нарочито садржи:

1) назив, адресу и ПИБ издаваоца, као и ЈБКЈС издаваоца уколико је издавалац корисник јавних средстава, осим корисника јавних средстава који припада типу осам корисника јавних средстава у складу са прописима којима се уређује буџетски систем;

2) назив, адресу и ПИБ примаоца, као и ЈБКЈС примаоца уколико је прималац корисник јавних средстава, осим корисника јавних средстава који припада типу осам корисника јавних средстава у складу са прописима којима се уређује буџетски систем;

**3) редни број, датум повећања, односно смањења и датум издавања документа о повећању, односно смањењу;\***

4) износу повећања (накнада, основица и ПДВ), односно смањења (накнада, основица, аванс и ПДВ);

5) број електронске фактуре или другог рачуна, односно датум почетка и датум завршетка временског периода у којем су издате електронске фактуре, односно други рачуни, у случају да се измена врши за све електронске фактуре, односно друге рачуне издате једном примаоцу у том временском периоду;

6) број авансне фактуре, односно другог авансног рачуна у случају смањења аванса.

Подаци о накнади, основици, авансу и ПДВ исказују се у зависности од врсте трансакције.

\*Службени гласник РС, број 107/2024

Члан 15.

Поред података из чл. 12. и 14. овог правилника, електронска фактура може да садржи и друге податке у складу са ЗПДВ, односно другим прописима којима се уређује издавање одређених врста фактура, као и друге податке који су од значаја за издаваоца, примаоца или друге заинтересоване стране.

Уз електронску фактуру може се приложити документација која је од значаја за издаваоца, примаоца или друге заинтересоване стране (нпр. привремене ситуације, спецификације, обрачуни**, отпремнице, превозна документа\* \*** ).

\*Службени гласник РС, број 65/2024

Члан 16.

Eлектронску фактуру која је примљена преко система електронских фактура издавалац може да сторнира**, осим ако законом није друкчије прописано\*** .

\*Службени гласник РС, број 107/2024

VI. НАЧИН И ПОСТУПАК ЕЛЕКТРОНСКОГ ЕВИДЕНТИРАЊА ОБРАЧУНА ПОРЕЗА НА ДОДАТУ ВРЕДНОСТ У СИСТЕМУ ЕЛЕКТРОНСКИХ ФАКТУРА

Члан 17.

Електронско евидентирање обрачуна ПДВ у систему електронских фактура врши порески дужник у складу са ЗПДВ (у даљем тексту: порески дужник) по основу настанка, односно корекције пореске обавезе у складу са ЗПДВ, и то:

1) обвезник ПДВ;

2) лице које није обвезник ПДВ, а које је субјект јавног сектора или добровољни корисник система електронских фактура.

**Изузетно од става 1. овог члана, обавезу електронског евидентирања обрачуна ПДВ нема:\***

**1) обвезник ПДВ за извршени промет добара и услуга, укључујући и примљени аванс за тај промет, за који постоји обавеза издавања електронске фактуре са исказаним ПДВ у складу са Законом, са изузетком обвезника ПДВ који примењује систем наплате у складу са ЗПДВ за износ ПДВ исказаног у електронској фактури за који не настаје пореска обавеза за порески период на који се односи електронска фактура;\***

**2) порески дужник за увоз добара.\***

\*Службени гласник РС, број 107/2024

Члан 18.

**Електронско евидентирање обрачуна ПДВ, укључујући повећање, односно смањење, врши се збирно, односно појединачно за порески период, по истеку пореског периода, закључно са 12. даном календарског месеца који следи пореском периоду за који се врши евидентирање обрачуна ПДВ.\*\***

**Изузетно од става 1. овог члана, појединачно електронско евидентирање обрачуна ПДВ може се вршити и у току пореског периода.\*\***

**Електронско евидентирање обрачуна ПДВ врши се уносом одређених података у одговарајући интерфејс система електронских фактура, и то:\*\***

**1) Збирна евиденција ПДВ;\*\***

**2) Појединачна евиденција ПДВ.\*\***

**Појединачна евиденција ПДВ односи се на евидентирање података о набавкама, односно испорукама у складу са Законом.\*\* \*\***

*Брисан је ранији став 3. (види члан 10. Правилника - 107/2024-85)*

Подаци у Збирној евиденцији ПДВ и Појединачној евиденцији ПДВ исказују се у динарима, са највише две децимале.

\*Службени гласник РС, број 65/2024

\*\*Службени гласник РС, број 107/2024

Члан 19.

**Збирна евиденција ПДВ садржи податке о:\***

**1) броју Збирне евиденције ПДВ, статусу и датуму евидентирања;\***

**2) години, пореском периоду (месец или тромесечје) и периоду (конкретан месец или тромесечје);\***

**3) авансу за промет, и то:\***

**(1) авансу за промет по стопи од 20% (износ авансне уплате, основица и обрачунати ПДВ),\***

**(2) авансу за промет по стопи од 10% (износ авансне уплате, основица и обрачунати ПДВ);\***

**4) промету уз накнаду, и то:\***

**(1) промету по стопи од 20% (основица и обрачунати ПДВ),\***

**(2) промету по стопи од 10% (основица и обрачунати ПДВ);\***

**5) промету без накнаде, и то:\***

**(1) промету по стопи од 20% (основица и обрачунати ПДВ),\***

**(2) промету по стопи од 10% (основица и обрачунати ПДВ);\***

**6) посебним поступцима опорезивања који се односе на:\***

**(1) туристичке услуге (основица за промет по стопи од 20%, обрачунати ПДВ по стопи од 20%, основица – аванс по стопи од 20% и обрачунати ПДВ – аванс по стопи од 20%);\***

**(2) половна добра, уметничка дела, колекционарска добра и антиквитети (основица за промет по стопи од 20%, обрачунати ПДВ по стопи од 20%, основица – аванс по стопи од 20%, обрачунати ПДВ – аванс по стопи од 20%, основица за промет по стопи од 10%, обрачунати ПДВ по стопи од 10%, основица – аванс по стопи од 10% и обрачунати ПДВ – аванс по стопи од 10%);\***

**7) повећању/смањењу основице, односно ПДВ – порески дужник испоручилац, и то:\***

**(1) повећању основице, односно ПДВ (повећање основице за промет по стопи од 20%, повећање ПДВ за промет по стопи од 20%, повећање основице за промет по стопи од 10% и повећање ПДВ за промет по стопи од 10%),\***

**(2) смањењу основице, односно ПДВ (смањење основице за промет по стопи од 20%, смањење ПДВ за промет по стопи од 20%, смањење основице за промет по стопи од 10%, смањење ПДВ за промет по стопи од 10%, смањење основице – аванс по стопи од 20%, смањење ПДВ – аванс по стопи од 20%, смањење основице – аванс по стопи од 10% и смањење ПДВ – аванс по стопи од 10%,);\***

**8) повећању/смањењу основице, односно ПДВ – порески дужник прималац, и то:\***

**(1) повећању основице, односно ПДВ (повећање основице за промет по стопи од 20%, повећање ПДВ за промет по стопи од 20%, повећање основице за промет по стопи од 10% и повећање ПДВ за промет по стопи од 10%),\***

**(2) смањењу основице, односно ПДВ (смањење основице за промет по стопи од 20%, смањење ПДВ за промет по стопи од 20%, смањење основице за промет по стопи од 10%, смањење ПДВ за промет по стопи од 10%, смањење основице – аванс по стопи од 20%, смањење ПДВ – аванс по стопи од 20%, смањење основице – аванс по стопи од 10% и смањење ПДВ – аванс по стопи од 10%);\***

**9) сторнирању – порески дужник испоручилац, на основу којег долази до:\***

**(1) повећања основице, односно ПДВ (повећање основице за промет по стопи од 20%, повећање ПДВ за промет по стопи од 20%, повећање основице за промет по стопи од 10% и повећање ПДВ за промет по стопи од 10%),\***

**(2) смањења основице, односно ПДВ (смањење основице за промет по стопи од 20%, смањење ПДВ за промет по стопи од 20%, смањење основице за промет по стопи од 10%, смањење ПДВ за промет по стопи од 10%, смањење основице – аванс по стопи од 20%, смањење ПДВ – аванс по стопи од 20%, смањење основице – аванс по стопи од 10% и смањење ПДВ – аванс по стопи од 10%).\***

**10) сторнирању – порески дужник прималац, на основу којег долази до:\***

**(1) повећања основице, односно ПДВ (повећање основице за промет по стопи од 20%, повећање ПДВ за промет по стопи од 20%, повећање основице за промет по стопи од 10% и повећање ПДВ за промет по стопи од 10%),\***

**(2) смањења основице, односно ПДВ (смањење основице за промет по стопи од 20%, смањење ПДВ за промет по стопи од 20%, смањење основице за промет по стопи од 10%, смањење ПДВ за промет по стопи од 10%, смањење основице – аванс по стопи од 20%, смањење ПДВ – аванс по стопи од 20%, смањење основице – аванс по стопи од 10% и смањење ПДВ – аванс по стопи од 10%).\***

**Подаци из става 1. тачка 10) овог члана исказују се на основу података из појединачних евиденција ПДВ које су у статусу: поништено, а које су сачињене за исти порески период за који се сачињава збирна евиденција ПДВ.\*\*\***

Подаци из става 1. тач. 3)–10) овог члана исказују се збирно за све промете и друге трансакције у пореском периоду, осим за оне за које је, у складу са Законом, прописана обавеза појединачног електронског евидентирања **обрачуна\*\***  ПДВ.

\*Службени гласник РС, број 65/2024

\*\*Службени гласник РС, број 73/2024

\*\*\*Службени гласник РС, број 107/2024

**Члан 20.\* \***

**Појединачна евиденција ПДВ, која се односи на набавке\***  **а која се сачињава по основу промета добара и услуга за који је прималац добара и услуга порески дужник у складу са ЗПДВ, датог аванса за тај промет, повећања и смањења,\*\***  **садржи податке о:\***

**1) броју Појединачне евиденције ПДВ, статусу и датуму евидентирања;\***

**2) години, пореском периоду (месец или тромесечје) и периоду (конкретан месец или тромесечје);\***

**3) идентификатору лица које врши промет (ПИБ/ПИБ и ЈБКЈС/Порески број страног лица);\***

**4) типу и броју документа (Интерни рачун – страно лице, односно Интерни рачун – обвезник ПДВ одређен прописима којима се којима се уређује ПДВ);\***

**5) основу одабира документа (промет, аванс, повећање, односно смањење);\***

**6) повезаном интерном рачуну;\***

**7) датуму аванса и основу за авансно плаћање код основа одабира документа аванс;\***

**8) промету по стопи од 20% (уз накнаду, односно без накнаде), повећању/смањењу накнаде, авансу и смањењу аванса за тај промет (опис, основица и обрачунати ПДВ), осим о промету грађевинских објеката, са ознаком „АЕ20, осим OBJ”;\***

**9) промету по стопи од 20% грађевинских објеката (уз накнаду, односно без накнаде), повећању/смањењу накнаде, авансу и смањењу аванса за тај промет (опис, основица и обрачунати ПДВ), са ознаком „АЕ20-OBJ”;\***

**10) промету по стопи од 10% (уз накнаду, односно без накнаде), повећању/смањењу накнаде, авансу и смањењу аванса за тај промет (опис, основица и обрачунати ПДВ), осим о промету грађевинских објеката, са ознаком „АЕ10, осим OBJ”;\***

**11) промету по стопи од 10% грађевинских објеката (уз накнаду, односно без накнаде), повећању/смањењу накнаде, авансу и смањењу аванса за тај промет (опис, основица и обрачунати ПДВ), са ознаком „АЕ10-OBJ”;\***

**12) укупно обрачунатом ПДВ.\***

**Подаци из става 1. тач. 8)–12) овог члана исказују се по сваком документу из става 1. тачка 4) овог члана, који може да садржи једну или више ставки.\***

\*Службени гласник РС, број 65/2024

\*\*Службени гласник РС, број 107/2024

**Члан 20а\***

**Појединачна евиденција ПДВ, која се односи на испоруке, сачињава се по основу:\***

**1) промета добара и услуга који се врши уз накнаду обвезнику пореза на приход од самосталне делатности у смислу закона којим се уређује порез на доходак грађана и обвезнику пореза на добит правних лица у смислу закона којим се уређује порез на добит правних лица за који је испоручилац добара, односно пружалац услуга порески дужник у складу са ЗПДВ, примљеног аванса за тај промет, повећања и смањења, осим по основу:\***

**(1) промета туристичких агенција на који се примењује посебан поступак опорезивања у складу са ЗПДВ, примљеног аванса за тај промет, повећања и смањења,\***

**(2) промета половних добара, уметничких дела, колекционарских добара и антиквитета на који се примењује посебан поступак опорезивања у складу са ЗПДВ, примљеног аванса за тај промет, повећања и смањења;\***

**(3) промета на мало у складу са законом којим се уређује фискализација, примљеног аванса за тај промет, повећања и смањења;\***

**2) првог преноса права располагања на новоизграђеним грађевинским објектима, економски дељивим целинама у оквиру тих објеката и власничких удела на тим добрима, одређених ЗПДВ, примљеног аванса за тај промет, повећања и смањења, независно од тога да ли је реч о промету на мало или о промету који се не сматра прометом на мало у складу са законом којим се уређује фискализација.\***

**Подаци о трансакцијама за које су прописани изузеци од обавезе сачињавања Појединачне евиденције ПДВ у складу са ставом 1. овог члана исказују се у Збирној евиденцији ПДВ у складу са овим правилником.\***

**Појединачна евиденција ПДВ, која се односи на испоруке, садржи податке о:\***

**1) броју Појединачне евиденције ПДВ, статусу и датуму евидентирања;\***

**2) години, пореском периоду (месец или тромесечје) и периоду (конкретан месец или тромесечје);\***

**3) идентификатору лица којем се врши промет (ПИБ/ПИБ и ЈБКЈС);\***

**4) типу и броју документа (фактура за промет добара, односно услуга, документ о повећању, документ о смањењу и авансна фактура);\***

**5) повезаном документу;\***

**6) датуму аванса и основу за авансно плаћање код авансне фактуре;\***

**7) промету по стопи од 20%, повећању/смањењу накнаде, авансу и смањењу аванса за тај промет (опис, основица и обрачунати ПДВ), са ознаком „S20”;\***

**8) промету по стопи од 20% грађевинских објеката (уз накнаду, односно без накнаде), повећању/смањењу накнаде, авансу и смањењу аванса за тај промет (опис, основица и обрачунати ПДВ), са ознаком „S20-PDV-RS-OBJ”;\***

**9) промету по стопи од 10%, повећању/смањењу накнаде, авансу и смањењу аванса за тај промет (опис, основица и обрачунати ПДВ), са ознаком „S10”;\***

**10) промету по стопи од 10% грађевинских објеката (уз накнаду, односно без накнаде), повећању/смањењу накнаде, авансу и смањењу аванса за тај промет (опис, основица и обрачунати ПДВ), са ознаком „S10-PDV-RS-OBJ”;\***

**11) укупно обрачунатом ПДВ.\***

**Подаци из става 3. тач. 7)–11) овог члана исказују се по сваком документу из става 3. тачка 4) овог члана, који може да садржи једну или више ставки.\***

**У случају трансакција из става 3. тач. 8) и 10) овог члана са физичким лицем које није обвезник ПДВ, као податак о идентификатору лица наводи се „1” (један).\***

\*Службени гласник РС, број 107/2024

**Члан 21.\***

**Електронско евидентирање обрачуна ПДВ може се кориговати у случају погрешно или непотпуно исказаних података.\***

\*Службени гласник РС, број 107/2024

**Члан 22.\***

**У случају смањења основице, независно од тога да ли је обвезнику ПДВ издат документ о смањењу (електронска фактура, фискални рачун или други документ), обвезник ПДВ - издавалац у Збирној евиденцији ПДВ за порески период у којем је дошло до смањења основице исказује податке о износу за који је смањена основица у одговарајућим пољима.\***

**Смањење ПДВ по основу смањења основице из става 1. овог члана исказује се за порески период у којем су испуњени услови за смањење ПДВ, у складу са прописима којима се уређује ПДВ (поседовање обавештења обвезника ПДВ којем је извршен промет добара и услуга да је исправио одбитак претходног пореза, односно да обрачунати ПДВ није користио као претходни порез, уз испуњење осталих услова).\***

**Обавештење из става 2. овог члана не издаје се преко система електронских фактура.\***

**У случају смањења основице, независно од тога да ли је лицу које није обвезник ПДВ издат документ о смањењу (електронска фактура, фискални рачун или други документ), обвезник ПДВ - издавалац у Збирној евиденцији ПДВ за порески период у којем је дошло до смањења основице исказује податке о износу за који је смањена основица у одговарајућим пољима.\***

**Смањење ПДВ по основу смањења основице из става 4. овог члана исказује се за порески период у којем су испуњени услови за смањење ПДВ, у складу са прописима којима се уређује ПДВ (издат је документ о смањењу, односно други документ о смањењу накнаде, потврђен од стране примаоца добара и услуга, уз испуњење осталих услова).\***

**Документ из става 5. овог члана може бити потврђен на самом документу о смањењу или издавањем посебног документа који је послат електронским путем или на други начин.\***

**Потврђивање документа из става 5. овог члана не врши се преко система електронских фактура, осим ако је документ о смањењу издат лицу које није обвезник ПДВ преко система електронских фактура, када се прихватањем документа о смањењу сматра да је тај документ потврђен.\***

\*Службени гласник РС, број 107/2024

**Члан 23.\* \***

**Код сторнирања електронске фактуре из члана 11. став 1. овог правилника и других истоврсних докумената који се не сматрају електронском фактуром, у Збирној евиденцији ПДВ исказују се подаци о смањењу, односно повећању основице и ПДВ у одговарајућим пољима, за одговарајући порески период, у складу са овим правилником и прописима којима се уређује ПДВ.\* \***

\*Службени гласник РС, број 65/2024

**Члан 24.\* \***

**Ако је сачињена Појединачна евиденција ПДВ са основом одабира смањење, у Збирној евиденцији ПДВ за порески период у којем је дошло до смањења евидентира се износ за који је смањена основица, а за порески период у којем су испуњени услови да порески дужник – прималац добара, односно услуга смањи обрачунати ПДВ у складу са ЗПДВ, евидентира се износ за који је смањен обрачунати ПДВ, у одговарајућим пољима.\***

**Ако је сачињена Појединачна евиденција ПДВ\***  **по основу повећања, која се односи на набавке, односно испоруке\*\* , у Збирној евиденцији ПДВ за порески период у којем је дошло до повећања евидентира се износ за који је повећана основица и износ за који је повећан ПДВ, у одговарајућим пољима.\***

\*Службени гласник РС, број 65/2024

\*\*Службени гласник РС, број 73/2024

Члан 25.

Ако је наплаћен аванс за промет добара, односно услуга за који је порески дужник обвезник ПДВ – испоручилац добара, односно пружалац услуга, подаци о ПДВ евидентирају се тако што се за порески период у којем је аванс наплаћен евидентира износ ПДВ по основу наплате аванса, а за порески период у којем је промет извршен, укључујући и порески период у којем је примљен аванс, износ разлике између износа ПДВ за промет добара, односно услуга и износа ПДВ по основу наплате аванса.

**Ако је плаћен аванс за промет добара, односно услуга за који је порески дужник прималац добара, односно услуга, подаци о ПДВ евидентирају се тако што се за порески период у којем је аванс плаћен евидентира износ ПДВ по основу уплате аванса, а за порески период у којем је промет извршен, укључујући и порески период у којем је плаћен аванс, износ разлике између износа ПДВ за промет добара, односно услуга и износа ПДВ по основу плаћања аванса.\***

\*Службени гласник РС, број 116/2023

*Члан 26.*

*Брисан је (види члан 16. Правилника - 107/2024-85)*

Члан 27.

Електронско евидентирање обрачуна ПДВ за услуге из члана 16. тачка 2а) ЗПДВ врши се уз примену правила која се односе на настанак пореске обавезе прописаних ЗПДВ.

Члан 28.

Збирна евиденција ПДВ, односно Појединачна евиденција ПДВ могу бити у статусу: евидентирано, кориговано и поништено.

Збирној евиденцији ПДВ, односно Појединачној евиденцији ПДВ додељује се статус: евидентирано по извршеном електронском евидентирању обрачуна ПДВ, односно статус: кориговано ако је корисник система електронских фактура кориговао исказане податке.

Ако корисник система електронских фактура није требало да изврши електронско евидентирање обрачуна ПДВ, Збирна евиденција ПДВ, односно Појединачна евиденција ПДВ може да се поништи.

У случају из става 3. овог члана Збирној евиденцији ПДВ, односно Појединачној евиденцији ПДВ додељује се статус: поништено.

**VIА НАЧИН И ПОСТУПАК ЕЛЕКТРОНСКОГ ЕВИДЕНТИРАЊА ПРЕТХОДНОГ ПОРЕЗА У СИСТЕМУ ЕЛЕКТРОНСКИХ ФАКТУРА\* \***

\*Службени гласник РС, број 65/2024

**Члан 28а\***

**Електронско евидентирање претходног пореза, укључујући и повећање, односно смањење, врши се збирно за порески период, по истеку пореског периода, а најкасније 12. дана календарског месеца који следи пореском периоду за који се врши електронско евидентирање претходног пореза, са стањем на дан који претходи дану електронског евидентирања претходног пореза.\*\***

**Изузетно од става 1. овог члана, електронско евидентирање претходног пореза врши се са стањем на 10. дан календарског месеца који следи пореском периоду за који се евидентира претходни порез, ако се електронско евидентирање претходног пореза врши после 10. дана тог календарског месеца.\*\***

**Електронско евидентирање претходног пореза врши се уносом, односно аутоматским уносом одређених података за одговарајући порески период преко корисничког, односно апликативног интерфејса Евиденције претходног пореза у оквиру система електронских фактура.\*\***

**После извршеног електронског евидентирања претходног пореза за одређени порески период, подаци из става 3. овог члана исказују се у Евиденцији претходног пореза за одговарајући порески период узимајући у обзир дан када је Евиденцији претходног пореза додељен статус: евидентирано.\*\***

**Подаци који се односе на набавку добара и услуга од обвезника ПДВ – пореског дужника евидентирају се збирно по изворима – врстама рачуна, и то:\***

**1) електронским фактурама;\***

**2) фискалним рачунима;\***

**3) другим рачунима.\***

**Подаци који се односе на набавку добара и услуга од страног лица, односно обвезника ПДВ, по основу које је прималац добара, односно услуга порески дужник, евидентирају се збирно из појединачних евиденција ПДВ сачињених на основу интерних рачуна, и то:\***

**1) интерних рачуна – страно лице;\***

**2) интерних рачуна – обвезник ПДВ.\***

**Подаци у Евиденцији претходног пореза исказују се у динарима, са највише две децимале.\***

\*Службени гласник РС, број 65/2024

\*\*Службени гласник РС, број 107/2024

**Члан 28б\***

**Евиденција претходног пореза садржи податке о:\***

**1) броју Евиденције претходног пореза, статусу и датуму евидентирања;\***

**2) години, пореском периоду (месец или тромесечје) и периоду (конкретан месец или тромесечје);\***

**3) набавкама добара и услуга у Републици Србији од обвезника ПДВ – промет за који је порески дужник испоручилац добара, односно пружалац услуга;\***

**4) набавкама добара и услуга у Републици Србији\* \*\***  **– промет за који је порески дужник прималац добара, односно услуга;\***

**5) ПДВ плаћеном за увоз/допремање добара стављених у слободан промет у складу са царинским прописима;\***

**6) ПДВ надокнади плаћеној пољопривреднику, укључујући повећање;\***

**7) исправкама одбитка претходног пореза.\***

**Подаци из става 1. тачка 3) овог члана односе се на:\***

**1) први пренос права располагања на новоизграђеним грађевинским објектима (основица и ПДВ по изворима – врстама рачуна и укупан износ ПДВ који се може одбити као претходни порез – по стопи од 20%, односно по стопи од 10%);\***

**2) промет добара и услуга, осим првог преноса права располагања на новоизграђеним грађевинским објектима (основица и ПДВ по изворима – врстама рачуна и укупан износ ПДВ који се може одбити као претходни порез – по стопи од 20%, односно по стопи од 10%);\***

**3) повећање основице, односно ПДВ (основица и ПДВ по изворима – врстама рачуна и укупан износ ПДВ који се може одбити као претходни порез – по стопи од 20%, односно по стопи од 10%);\***

**4) смањење основице, односно ПДВ (основица и ПДВ по изворима – врстама рачуна – по стопи од 20%, односно по стопи од 10%);\***

**5) накнаду или део накнаде који је плаћен пре извршеног промета – аванс (основица и ПДВ по изворима – врстама рачуна и укупан износ ПДВ који се може одбити као претходни порез – по стопи од 20%, односно по стопи од 10%);\***

**6) смањење аванса (основица и ПДВ по изворима – врстама рачуна – по стопи од 20%, односно по стопи од 10%).\***

**Подаци из става 1. тачка 4) овог члана односе се на:\***

**1) пренос права располагања на грађевинским објектима за који је порески дужник прималац добара (основица и ПДВ по изворима – појединачним евиденцијама ПДВ и укупан износ ПДВ који се може одбити као претходни порез – по стопи од 20%, односно по стопи од 10%);\***

**2) промет добара и услуга, осим преноса права располагања на грађевинским објектима (основица и ПДВ по изворима – појединачним евиденцијама ПДВ и укупан износ ПДВ који се може одбити као претходни порез – по стопи од 20%, односно по стопи од 10%);\***

**3) повећање основице, односно ПДВ (основица и ПДВ по изворима – појединачним евиденцијама ПДВ и укупан износ ПДВ који се може одбити као претходни порез – по стопи од 20%, односно по стопи од 10%);\***

**4) смањење основице, односно ПДВ (основица по изворима – појединачним евиденцијама ПДВ и укупан износ смањења претходног пореза – по стопи од 20%, односно по стопи од 10%);\***

**5) накнаду или део накнаде који је плаћен пре извршеног промета – аванс (основица и ПДВ по изворима – појединачним евиденцијама ПДВ и укупан износ ПДВ који се може одбити као претходни порез – по стопи од 20%, односно по стопи од 10%);\***

**6) смањење аванса (основица по изворима – појединачним евиденцијама ПДВ и укупан износ смањења претходног пореза – по стопи од 20%, односно по стопи од 10%).\***

**Подаци из става 1. тачка 5) овог члана односе се на ПДВ за увоз/допремање добара стављених у слободан промет у складу са царинским прописима (плаћени ПДВ и плаћени ПДВ који се може одбити као претходни порез по стопи од 20%, плаћени ПДВ и плаћени ПДВ који се може одбити као претходни порез по стопи од 10%, укупно плаћени ПДВ и укупно плаћени ПДВ који се може одбити као претходни порез).\***

**Подаци из става 1. тачка 6) овог члана односе се на ПДВ надокнаду плаћену пољопривреднику, укључујући и повећање (укупна ПДВ надокнада плаћена пољопривреднику и укупна ПДВ надокнада која се може одбити као претходни порез).\***

**Подаци из става 1. тачка 7) овог члана односе се на исправке одбитка претходног пореза – повећање, односно смањење (основ и износ исправке).\***

**Подаци који се односе на исправку одбитка претходног пореза – повећање су подаци о повећању претходног пореза по основу:\***

**1) стицања права на одбитак претходног пореза због накнадног прихватања електронске фактуре;\***

**2) накнадног стицања права на одбитак претходног пореза за опрему и објекте за вршење делатности, односно улагања у објекте за вршење делатности;\***

**3) одлуке пореског органа;\***

**4) повећања сразмерног пореског одбитка у последњем пореском периоду календарске године или последњем пореском периоду;\***

**5) стицања права на одбитак претходног пореза код евидентирања за обавезу плаћања ПДВ;\***

**6) друге промене која доводи до повећања одбитка претходног пореза (нпр. сторнирање одређених докумената у складу са прописима којима се уређује ПДВ).\***

**Подаци који се односе на исправку одбитка претходног пореза – смањење су подаци о смањењу претходног пореза по основу:\***

**1) престанка услова за остваривање права на одбитак претходног пореза за опрему и објекте за вршење делатности, односно улагања у објекте за вршење делатности;\***

**2) одлуке пореског органа;\***

**3) смањења сразмерног пореског одбитка у последњем пореском периоду календарске године или последњем пореском периоду;\***

**4) подношења захтева за брисање из евиденције обвезника ПДВ;\***

**5) одлуке царинског органа на основу које долази до смањења ПДВ;\***

**6) смањења ПДВ надокнаде плаћене пољопривреднику;\***

**7) друге промене која доводи до смањења одбитка претходног пореза (нпр. сторнирање одређених докумената у складу са прописима којима се уређује ПДВ).\***

\*Службени гласник РС, број 65/2024

\*\*Службени гласник РС, број 73/2024

**Члан 28в\***

**Аутоматски унос података врши се по истеку пореског периода за који се врши електронско евидентирање претходног пореза,\***  **најкасније 12. дана календарског месеца\*\***  **који следи том пореском периоду\* , поступањем обвезника ПДВ\*\* .\***

**Приликом аутоматског уноса евидентирају се подаци са стањем на дан који претходи дану аутоматског уноса.\***

**Изузетно од става 2. овог члана, ако се електронско евидентирање претходног пореза врши после 10. дана календарског месеца који следи пореском периоду за који се евидентира претходни порез, приликом аутоматског уноса евидентирају се подаци са стањем на 10. дан тог календарског месеца.\*\***

**Подаци који се аутоматски уносе односе се на:\***

**1) набавке добара и услуга у Републици Србији од обвезника ПДВ – промет за који је порески дужник испоручилац добара, односно пружалац услуга, и то: основицу и ПДВ из електронских фактура из члана 11. став 1. тач. 1)–3) овог правилника\* , као и основицу из електронске фактуре из члана 11. став 1. тачка 4) овог правилника\*\* ;\***

**2) набавке добара и услуга у Републици Србији – промет за који је порески дужник прималац добара, односно услуга, и то:\***

**(1) основицу и ПДВ из појединачних евиденција ПДВ за промет, повећање и аванс;\***

**(2) основицу из појединачних евиденција ПДВ за смањење, укључујући и смањење аванса;\***

**3) ПДВ плаћен за увоз/допремање добара стављених у слободан промет у складу са царинским прописима.\***

**Аутоматски унос података из става 3. тачка 1) овог члана врши се независно од тога да ли је електронска фактура прихваћена, сторнирана и др.\***

**Аутоматски унос података из става 3. тачка 2) овог члана врши се из појединачних евиденција ПДВ којима је додељен статус: евидентирано.\***

**Подаци из става 3. овог члана аутоматски се уносе по стопи од 20%, односно по стопи од 10%.\***

\*Службени гласник РС, број 65/2024

\*\*Службени гласник РС, број 107/2024

**Члан 28г\***

**Електронско евидентирање претходног пореза може се кориговати у случају погрешно или непотпуно исказаних података, са изузетком података који се аутоматски уносе.\***

**Ако се кориговање електронског евидентирања претходног пореза врши закључно са 12. даном календарског месеца који следи пореском периоду за који се врши електронско евидентирање претходног пореза, аутоматски унос података врши се са стањем:\***

**1) на дан који претходи дану кориговања електронског евидентирања претходног пореза;\***

**2) на 10. дан календарског месеца који следи пореском периоду за који се врши кориговање електронског евидентирања претходног пореза ако се кориговање врши 11. или 12. дана тог календарског месеца.\***

**Ако се кориговање електронског евидентирања претходног пореза врши по истеку 12. дана календарског месеца који следи пореском периоду за који се врши кориговање електронског евидентирања претходног пореза, аутоматски унети подаци остају непромењени.\***

\*Службени гласник РС, број 107/2024

**Члан 28д\***

**Евиденција претходног пореза може бити у статусу: евидентирано и кориговано.\***

**Евиденцији претходног пореза додељује се статус: евидентирано по извршеном електронском евидентирању претходног пореза, односно статус: кориговано ако је корисник система електронских фактура кориговао исказане податке.\***

**Електронско евидентирање претходног пореза у складу са овим правилником, односно са стањем на дан који је прописан овим правилником, може се извршити сваког дана од 09.00 до 24.00 часова.\*\***

\*Службени гласник РС, број 65/2024

\*\*Службени гласник РС, број 107/2024

VII. ПОСТУПАЊЕ У СЛУЧАЈУ НАСТУПАЊА ПРИВРЕМЕНОГ ПРЕКИДА У РАДУ СИСТЕМА ЕЛЕКТРОНСКИХ ФАКТУРА

Члан 29.

Систем електронских фактура доступан је корисницима система електронских фактура сваког дана, осим у периоду редовног одржавања који траје од 01.00 до 06.00 часова.

У случају привременог прекида у раду система електронских фактура, Централни информациони посредник обавештава кориснике система електронских фактура о привременом прекиду у раду путем портала система електронских фактура.

По поновном успостављању рада система електронских фактура, Централни информациони посредник обавештава кориснике система електронских фактура о поновном успостављању рада путем портала система електронских фактура.

Ако наступи привремени прекид у раду система електронских фактура, електронска фактура сматра се достављеном у тренутку поновног успостављања рада система електронских фактура.

У случају да привремени прекид у раду система електронских фактура из става 2. овог члана наступи последњег дана рока за прихватање или одбијање електронске фактуре, услед чега је електронској фактури издатој субјекту јавног сектора, супротно његовој намери, додељен статус: прихваћена, субјект јавног сектора обавештава Централног информационог посредника да електронска фактура треба да има статус: одбијена.

Обавештење из става 5. овог члана доставља се електронским путем и садржи:

1) назив и ПИБ, као и ЈБКЈС субјекта јавног сектора, уколико субјект јавног сектора поседује ЈБКЈС;

2) јединствени идентификатор електронске фактуре чија се промена статуса захтева;

3) контакт податке законског или другог заступника субјекта јавног сектора.

Ако су испуњени услови из става 6. овог члана, Централни информациони посредник мења статус електронској фактури у статус: одбијена.

**Ако последњег дана рока за електронско евидентирање пореза на додату вредност у складу са\***  **Законом\*\***  **корисник система електронских фактура, услед привременог прекида у раду система електронских фактура из става 2. овог члана, буде онемогућен да изврши електронско евидентирање ПДВ, електронско евидентирање ПДВ врши најкасније првог наредног радног дана од дана поновног успостављања рада система електронских фактура.\***

\*Службени гласник РС, број 65/2024

\*\*Службени гласник РС, број 73/2024

VIII. КОРИШЋЕЊЕ ПОДАТАКА ИЗ СИСТЕМА ЕЛЕКТРОНСКИХ ФАКТУРА

Члан 30.

Државним органима и организацијама, органима и организацијама аутономне покрајине, органима и организацијама јединица локалне самоуправе, јавним предузећима, посебним органима преко којих се остварује регулаторна функција и правним и физичким лицима којима су поверена јавна овлашћења (у даљем тексту: орган), као и субјектима јавног сектора који су уговорне стране у оквирним споразумима у смислу члана 5. став 3. Закона, биће достављени подаци из система електронских фактура само ако су им ти подаци неопходни за вршење послова из своје надлежности, а те податке могу обрађивати искључиво у сврхе несметаног обављања послова из своје надлежности и то само у оној мери у којој је то неопходно.

Приступ подацима из система електронских фактура врши се у складу са одредбама и процедурама предвиђеним прописима којима се уређује обављање послова управе органа којима су поверена јавна овлашћења употребом информационо-комуникационих технологија.

IX. НАЧИН ПОСТУПАЊА ЦЕНТРАЛНОГ ИНФОРМАЦИОНОГ ПОСРЕДНИКА

Члан 31.

Централни информациони посредник управља системом електронских фактура и одговоран је за његово функционисање.

Централни информациони посредник:

1) успоставља одговарајућу организацију послова и радних задатака;

2) именује администраторе система електронских фактура;

3) успоставља механизме за аутентикацију и ауторизовани приступ систему електронских фактура, у складу са прописима којима се уређују информациона безбедност и електронска идентификација и заштита података о личности;

4) ажурно управља правима приступа инфраструктури и софтверским решењима које успоставља и које користи;

5) предузима друге мере у циљу развоја и исправног функционисања система електронских фактура у складу са потребама.

Члан 32.

Kорисник система електронских фактура код којег је дошло до промене која има утицај на коришћење система електронских фактура од стране тог корисника система електронских фактура обавештава централног информационог посредника о насталој промени.

Oбавештење из става 1. овог члана доставља се електронским путем.

Централни информациони посредник, у зависности од настале промене, предузима радње које обезбеђују функционисање система електронских фактура.

Члан 33.

Централни информациони посредник води Регистар информационих посредника који су добили сагласност Министарства финансија.

Регистар информационих посредника из става 1. овог члана је јавна евиденција информационих посредника.

Регистар информационих посредника из става 1. овог члана нарочито садржи:

1) назив информационог посредника;

2) ПИБ информационог посредника;

3) матични број информационог посредника;

4) адресу седишта информационог посредника;

5) име и презиме лица којем је информациони посредник доделио приступ систему електронских фактура;

6) број и датум решења којим се одобрава обављање послова информационог посредника;

7) број и датум решења којим се опозива одобрење за обављање послова информационог посредника.

Ако се након добијања сагласности Министарства финансија промене подаци који се воде у регистру из става 2. овог члана, информациони посредник обавештава Централног информационог посредника о насталим променама у електронском облику.

У случају да се промена података који се воде у регистру из става 2. овог члана односи на промену лица која су информационом посреднику поверила послове у вези са издавањем, слањем, примањем, односно чувањем електронских фактура, информациони посредник о сопственом трошку предузима одговарајуће мере ради обезбеђења преноса података лица која су информационом посреднику поверила послове у вези са издавањем, слањем, примањем, односно чувањем електронских фактура.

Члан 34.

Централни информациони посредник регистрованом информационом посреднику доставља техничко упутство за повезивање система информационог посредника са системом електронских фактура и техничке параметре који су специфични за конкретног информационог посредника, као што су подаци за аутентикацију и други приступни параметри.

**IXА ЛИСТА КОРИСНИКА СИСТЕМА ЕЛЕКТРОНСКИХ ФАКТУРА И БРИСАЊЕ СА ЛИСТЕ КОРИСНИКА СИСТЕМА ЕЛЕКТРОНСКИХ ФАКТУРА\***

\*Службени гласник РС, број 116/2023

**Члан 34а\***

**Листа корисника система електронских фактура садржи податке о:\***

**1) ПИБ-у корисника система електронских фактура;\***

**2) ЈБКЈС-у корисника јавних средстава, осим корисника јавних средстава који припада типу осам корисника јавних средстава у складу са прописима којима се уређује буџетски систем;\***

**3) датуму регистрације;\***

**4) датуму брисања са листе корисника система електронских фактура, уколико је корисник система електронских фактура избрисан са те листе.\***

\*Службени гласник РС, број 116/2023

**Члан 34б\***

**Корисник система електронских фактура може бити избрисан са листе корисника система електронских фактура ако су испуњени услови за брисање са те листе.\***

**Сматра се да су услови из става 1. овог члана испуњени ако је за одређеног корисника система електронских фактура престала обавеза коришћења система електронских фактура у складу са Законом (нпр. брисање из регистра привредних субјеката, истек рока из члана 5. став 8. Закона у којем добровољни корисник система електронских фактура има обавезу да користи систем електронских фактура и др.).\***

\*Службени гласник РС, број 116/2023

**Члан 34в\***

**Ако су испуњени услови за брисање са листе корисника система електронских фактура, на захтев корисника система електронских фактура Централни информациони посредник брише корисника система електронских фактура са те листе.\***

**Захтев из става 1. овог члана доставља се електронским путем и садржи податке о називу и ПИБ-у корисника система електронских фактура на кога се захтев односи, као и о основу за брисање са листе корисника система електронских фактура.\***

**Уз захтев из става 1. овог члана могу се приложити и електронска или друга документа којима се доказује постојање основа за брисање са листе корисника система електронских фактура.\***

**Изузетно од става 1. овог члана, Централни информациони посредник може по службеној дужности избрисати корисника система електронских фактура са листе корисника система електронских фактура ако у току свог поступања дође до сазнања да је корисник система електронских фактура престао да постоји.\***

\*Службени гласник РС, број 116/2023

X. ПОСЕБНЕ ОДРЕДБЕ

Члан 35.

Контакт центар система електронских фактура законским заступницима и овлашћеним корисницима омогућава добијање подршке у вези са одређеним функционалностима система.

Члан 36.

Детаљна објашњења о систему електронских фактура, списак шифри за пореске категорије, објашњења о функционисању система електронских фактура и раду у том систему дата су у интерном техничком упутству које се објављује на интернет страници Министарства финансија и које садржи техничка објашњења за рад у систему.

**Члан 36а\***

**Корисник система електронских фактура одговарајућом радњом у систему електронских фактура опредељује дан електронског евидентирања ПДВ, у складу са Законом.\***

\*Службени гласник РС, број 107/2024

XI. ПРЕЛАЗНА И ЗАВРШНЕ ОДРЕДБЕ

Члан 37.

У периоду од 1. јула 2023. године закључно са 31. децембром 2023. године, у поступцима провере правилности електронског евидентирања обрачуна ПДВ, у смислу да ли су подаци о обрачунатом ПДВ исказани у Збирној евиденцији ПДВ или Појединачној евиденцији ПДВ, надлежни орган не узима у обзир погрешно исказане податке ако је тачан укупан износ евидентираног ПДВ.

Члан 38.

Даном ступања на снагу овог правилника престају да важе:

1) Правилник о начину и поступку регистровања за приступ систему електронских фактура, начину приступања и коришћења система електронских фактура и начину коришћења података који су доступни у систему електронских фактура („Службени гласник РС”, бр. 69/21, 132/21 и 46/22);

2) Правилник о елементима електронске фактуре, форми и начину доставе пратеће и друге документације кроз систем електронских фактура, начину и поступку електронског евидентирања обрачуна пореза на додату вредност у систему електронских фактура и начину примене стандарда електронског фактурисања („Службени гласник РС”, бр. 69/21, 132/21 и 46/22);

3) Правилник о начину поступања Централног информационог посредника („Службени гласник РС”, бр. 69/21 и 132/21).

Члан 39.

Овај правилник ступа на снагу 1. јула 2023. године.

Број 110-00-52/2023-41

У Београду, 5. јуна 2023. године

Министар,

**Синиша Мали,** с.р.

**ОДРЕДБЕ КОЈЕ НИСУ УНЕТЕ У "ПРЕЧИШЋЕН ТЕКСТ" ПРАВИЛНИКА**

*Правилник о изменама и допунама Правилника о електронском фактурисању: "Службени гласник РС", број 116/2023-54*

**Члан 7.**

**Овај правилник ступа на снагу 1. јануара 2024. године, осим одредаба члана 6. које се односе на податке које садржи листа корисника система електронских фактура, које ступају на снагу 1. марта 2024. године.**

*Правилник о изменама и допунама Правилника о електронском фактурисању: "Службени гласник РС", број 65/2024-43*

**Члан 16.**

**Овај правилник ступа на снагу осмог дана од дана објављивања у „Службеном гласнику Републике Србије”, а примењиваће се од 1. септембра 2024. године, осим одредаба које се односе на електронско евидентирање пореза на додату вредност\*  које ће се примењивати за пореске периоде одређене законом којим се уређује порез на додату вредност који почињу после 31. августа 2024. године.**

\*Службени гласник РС, број 73/2024

*Правилник о изменама Правилника о електронском фактурисању: "Службени гласник РС", број 73/2024-186*

**Члан 7.**

**У периоду од 1. септембра 2024. године закључно са 31. децембром 2024. године, у поступцима провере правилности електронског евидентирања пореза на додату вредност, Министарство финансија не узима у обзир евентуалне грешке при исказивању података у евиденцијама пореза на додату вредност.**

**Члан 8.**

**Овај правилник ступа на снагу 1. септембра 2024. године, осим одредаба које се односе на електронско евидентирање пореза на додату вредност које ће се примењивати за пореске периоде одређене законом којим се уређује порез на додату вредност који почињу после 31. августа 2024. године.**

*Правилник о изменама и допунама Правилника о електронском фактурисању: "Службени гласник РС", број 101/2024-72*

**Члан 4.**

**Овај правилник ступа на снагу даном објављивања у „Службеном гласнику Републике Србије”.**

*Правилник о изменама и допунама Правилника о електронском фактурисању: "Службени гласник РС", број 107/2024-85*

**Члан 22.**

**У периоду од 1. јануара 2025. године закључно са 31. децембром\*  2025. године, у поступцима провере правилности електронског евидентирања пореза на додату вредност, Министарство финансија не узима у обзир евентуалне грешке при исказивању података у евиденцијама пореза на додату вредност.**

\*Службени гласник РС, број 56/2025

**Члан 23.**

**Члан 7. и одредба члана 18. овог правилника која се односи на основицу из електронске фактуре која се сматра документом о смањењу, примењују се почев за пореске периоде, у складу са законом којим се уређује порез на додату вредност, који почињу 1. јула 2025. године.**

**Члан 24.**

**Овај правилник ступа на снагу 1. јануара 2025. године.**

*Правилник о измени Правилника о електронском фактурисању: "Службени гласник РС", број 56/2025-3*

**Члан 2.**

**Овај правилник ступа на снагу 1. јула 2025. године.**